Айбек Арқабайұлы Дәдебай

Айбек Арқабайұлы Дәдебай (бұрын — Дәдебаев; 1 сәуір 1980 жыл, Алматы) — қазақстандық саясаткер, дипломат, 2024 жылдан бастап Президент Әкімшілігінің басшысы. ІІ класты кеңесші дипломатиялық дәрежесі бар.Айбек Дәдебаев Президенттің Іс басқарушысы болып тағайындалдыДосье. Дадебаев Айбек Аркабаевич

Өмірбаяны
1980 жылғы 1 сәуірде Алматы қаласында дүниеге келген. Ысты руынан шыққан.

2001 жылы Абылай хан атындағы Қазақ халықаралық қатынастар және әлем тілдері университетін «халықаралық құжаттанушы» мамандығы бойынша тәмамдаған.

2003 жылы Абылай хан атындағы Қазақ халықаралық қатынастар және әлем тілдері университетінің магистратурасын аяқтаған, магистр-аймақтанушы.

Еңбек жолын 2001 жылы Қазақ халықаралық қатынастар және әлем тілдері университеті халықаралық туризм менеджменті кафедрасының оқытушысы болып бастады.

2008—2011 жылдары — Парламент Сенаты аппаратының Парламентаралық байланыстар және халықаралық ынтымақтастық бөлімінің сарапшысы, Сенат Төрағасы Қасым-Жомарт Тоқаевтың көмекшісінің міндетін атқарушы.

2011—2013 жылдары — Женева қаласында орналасқан Қазақстанның БҰҰ-дағы Тұрақты Өкілдігінде үшінші хатшы, атташе.

2013—2019 жылдары — Парламент Сенаты Төрағасының Хатшылығы меңгерушісінің орынбасары, меңгерушісі.

2019—2021 жылдары — Президент Кеңсесі бастығының орынбасары.

2021 жылғы 28 мамырда Президент Іс Басқарушысының орынбасары болып тағайындалды.

2022 жылға 11 қаңтардан бастап — Президенттің Іс Басқарушысы. 2022 жылғы Президент сайлауынан кейін 22 қарашада Президенттің Іс Басқарушысы болып қайта тағайындалды.

2024 жылғы 6 ақпанда Президент Жарлығымен Президент Әкімшілігінің Басшысы болып тағайындалды.

Марапаттары
«Ерен еңбегі үшін» медалімен марапатталған.

Отбасы жағдайы
Үйленген, 4 баласы бар.

Әкесі Арқабай Дәдебаев — араб тілінің маманы, арабша-қазақша сөздік авторы. Атасы Дәдебай Байқонысов Социалистік еңбек ері атағын алған.Дәдебайдың тұлпарлары

Әкесінің бауыры Жанғара Дәдебаев (1948 ж. туған) — филология ғылымдарының докторы, әдебиеттанушы, жазушы, Қазақ ұлттық университетінің бұрынғы проректоры (2001—2008).ДАДЕБАЕВ Жанкара Дадебаевич

Немере ағасы Жанғали Дәдебаев (1976 ж. туған) — саяси ғылымдар кандидаты, қаржыгер. «Tansar Capital» инвестициялық компаниясының тәуелсіз директоры. Оған дейін Ұлттық банкте, Тұрғын үй құрылыс жинақ банкінде, Алматыдағы және Астанадағы қаржы орталығында жұмыс істеген.О компании

 Дереккөздер 

Санат:Қазақстан Президенті Әкімшілігінің басшылары
Санат:Қазақстан Президентінің Іс басқарушылары
Санат:Қазақ халықаралық қатынастар және әлем тілдері университеті түлектері